
ΠΑΝΕΛΛΗΝΙΑ ΟΜΟΣΠΟΝΔΙΑ

ΣΥΝΤΑΞΙΟΥΧΩΝ ΟΡΓΑΝΙΣΜΩΝ 

ΤΟΠΙΚΗΣ ΑΥΤΟΔΙΟΙΚΗΣΗΣ
           (Π.Ο.Σ -Ο.Τ.Α)
           
Πληροφορίες: Γιώργος Δαλαγιώργος
Γ.Γραμματέας, Τηλ.6977661665                                                                                     
ΕΠΑΝΑΛΗΠΤΙΚΗ ΕΝΗΜΕΡΩΤΙΚΗ ΕΠΙΣΤΟΛΗ

Αγαπητοί συνάδελφοι
Σας έχει ήδη σταλεί το τροποποιημένο καταστατικό της Ομοσπονδίας που εγκρίθηκε με την αριθμ.  19/8-3-2024 διάταξη του Ειρηνοδικείου Λαμίας.

Οι τροποποιήσεις στο καταστατικό της Ομοσπονδίας πραγματοποιήθηκαν στη διάρκεια των εργασιών της ετήσιας  τακτικής –καταστατικής- Οργανωτικής  Γενικής Συνέλευσης που διεξήχθη στα  Ιωάννινα στις 26 & 27 Σεπτεμβρίου 2023 στο Ξενοδοχείο “du lak”. 

Το καταστατικό τροποποιήθηκε- αναμορφώθηκε-βελτιώθηκε στο σύνολό του με σκοπό να είναι εναρμονισμένο στις σύγχρονες συνθήκες  και να είναι λειτουργικό.
Κατόπιν των τροποποιήσεων του καταστατικού σας ενημερώνουμε: 
α. Οι Σύλλογοι έχουν το δικαίωμα να προχωρούν σε τροποποιήσεις των καταστατικών τους με αποφάσεις των Γενικών Συνελεύσεων και σύμφωνα πάντα με την κείμενη συνδικαλιστική νομοθεσία για οποιοδήποτε θέμα αφορά στην εσωτερική λειτουργία τους.
β. Για θέματα που αφορούν στη λειτουργία της υπερκείμενης συνδικαλιστικής οργάνωσης (Π.Ο.Σ-Ο.Τ.Α), όπως το ποιοι έχουν δικαίωμα ψήφου και τον τρόπο εκλογής των αντιπροσώπων για το Συνέδριο της Ομοσπονδίας (ΕΚΛΟΓΙΚΟ ΜΕΤΡΟ κ.λ.π.), είναι ζητήματα που καθορίζονται από το καταστατικό της  υπερκείμενης συνδικαλιστικής οργάνωσης (Π.Ο.Σ-Ο.Τ.Α), (Άρθρο  14ο  καταστατικού )  και ΟΧΙ ΑΠΟ ΤΟ ΚΑΤΑΣΤΑΤΙΚΟ ΤΟΥ ΣΥΛΛΟΓΟΥ-ΜΕΛΟΥΣ. 
γ. Η διάρκεια της θητείας των Συλλόγων – μελών και των εκλεγμένων αντιπροσώπων για το Συνέδριο της Ομοσπονδίας, πρέπει να εναρμονιστεί με αυτό της θητείας των οργάνων της Ομοσπονδίας (τριετής), λαμβάνοντας υπόψη την πρόσφατη τροποποίηση του καταστατικού της Ομοσπονδίας. Τα έξοδα των τροποποιήσεων θα καλυφθούν από την Ομοσπονδία (απόφ.1/2024 Δ.Σ.). (Αφορά τους συλλόγους με 2ετή θητεία) .
δ. Το άρθρο 23 του καταστατικού της Ομοσπονδίας προβλέπει ότι η θητεία του Δ.Σ. της Π.Ο.Σ-Ο.Τ.Α  είναι τριετής (3) και αρχίζει από την ημερομηνία της Συνέλευσης της εκλογής του και λήγει την αντίστοιχη ημερομηνία της επόμενης τριετίας για την οποία εκλέχτηκε. Η παρούσα διάταξη είναι μεταβατική και αναπτύσσει γνήσια, αναδρομική ισχύ καταλαμβάνοντας τη διάρκεια θητείας του παρόντος Διοικητικού Συμβουλίου. Επομένως η θητεία του παρόντος Δ.Σ. της Ομοσπονδίας παρατείνεται μέχρι 30-6-2025 . 
Πλέον οι αρχαιρεσίες των συλλόγων-μελών για την εκλογή των αντιπροσώπων τους  για το ΤΑΚΤΙΚΟ ΣΥΝΕΔΡΙΟ ΤΗΣ ΟΜΟΣΠΟΝΔΙΑΣ (εκλογοαπολογιστικό), που θα πραγματοποιηθεί το Β’ τρίμηνο του 2025, θα πρέπει να γίνουν μέχρι 15 Μαρτίου 2025. 
Συνάδελφοι
Κάθε Σύλλογος είναι υποχρεωμένος να εναρμονίζεται με το καταστατικό της Ομοσπονδίας για ζητήματα που αφορούν στη λειτουργία του, προκειμένου να διασφαλιστούν ενιαίοι – ισότιμοι κανόνες εκπροσώπησης των συλλόγων σε αυτή και να μην υπάρξουν προβλήματα τόσο στη σύνθεση του ΕΝΔΙΑΜΕΣΟΥ όσο και του ΤΑΚΤΙΚΟΥ συνεδρίου της Ομοσπονδίας.

Για κάθε διευκρίνηση είμαστε στη διάθεσή σας.

                             Με συναδελφικούς χαιρετισμούς
Ο Πρόεδρος                                                                                   Ο Γεν. Γραμματέας

              Σωτήρης Σουλούκος                                                                     Γιώργος Δαλαγιώργος
          ΠΡΟΣ:  Συλλόγους-Μέλη


                        της Π.Ο.Σ-Ο.Τ.Α

